open-index/open-wikipedia-markdown huggingface dataset:
Ivar Andreas Forn

**Ivar Andreas Forn** (født 1983) er en norsk tidligere fotballspiller. Forn spilte i sin aktive karriere som keeper. 

Forn har tidligere spilt for Kvæfjord IL og Harstad IL. Han gikk til Bodø/Glimt i forkant av 2008-sesongen. Forn var på utlån til Alta høsten 2009. I forkant av 2012-sesongen gikk han til Mjøndalen, hvor han var en sentral spiller da laget høsten 2014 kvalifiserte seg til spill i Tippeligaen.

Forn valgte 3. mai 2016 å legge opp, i en alder av 32 år.

## Referanser


## Eksterne lenker
* 
* «Ivar Andreas Forn», profil på Mjøndalen IFs hjemmeside
* «Ivar Andreas Forn» , profil på altomfotball.no
* «Ivar Andreas Forn», profil på NFFs hjemmeside
Stiftelsen Kempe-Carlgrenska Fonden

**Stiftelsen Kempe-Carlgrenska Fonden** er en svensk almennyttig stiftelse som yter støtte til tiltak som fremmer barn og ungdoms oppvekstvilkår og utdannelse, både i Sverige og i Baltikum og Afrika. Bl.a. gir stiftelsen støtte til private skoler og pedagogisk forskning.

Stiftelsen ble etablert av Fanny Carlgren i 1951. Fanny Carlgren var datter av industrilederen Frans Kempe, som var direktør og styreformann i trelast- og papirkonsernet Mo och Domsjö AB (nå Holmen AB). Grunnlaget for konsernet ble lagt av den pommerskfødte forretningsmannen Carl Kempe (1799–1872). Fra sin far mottok Fanny Carlgren en betydelig arv. Hun hadde et stort sosialt engasjement, særlig for barn, og arven gjorde det mulig for henne å opprette en stiftelse som kunne yte betydelig støtte innen for disse områdene.

Stiftelsen Kempe-Carlgrenska Fonden har bl.a. gitt støtte til steinerskoler, men også til andre idealistiske private skoler.

Etter Fanny Carlgrens død overtok datteren Inga Kempe som leder for stiftelsen. Inga Kempe var i flere år også leder for Redd Barna og sterkt engasjert i spørsmål som gjaldt barn og ungdom.

## Eksterne lenker
* http://www.kc-fonden.se
Klassifikasjonsselskap

Et **klassifikasjonsselskap**, ofte forkortet til **klasseselskap**, er i shipping alt fra ikke-statlig organisasjoner til grupper med profesjonelle, skipsinspektører eller kontoransatte som skal påse sikkerhet og beskyttelse for skip og offshoreinstallasjoner.

Klasseselskapene ble opprinnelig dannet av assurandørene med tanke på å utføre en teknisk vurdering av sjøfartøyene, og på bakgrunn av sine vurderinger dele dem inn i klasser etter kvalitet. Når det ble klargjort at skipet tilfredsstilte klasseselskapets regler, kunne det bli «tatt opp» i selskapet og videre få forsikring.

Klasseselskaper er i dag stiftelser eller private, uavhengige kontrollorganer for fartøyer og oljeplattformer. De godkjenner konstruksjoner og maritime systemer, og holder øye med både bygging og drift. Klasseselskapene pålegges også  flere inspeksjons- og kontrolloppgaver fra flaggstatens myndigheter, som Sjøfartsdirektoratet i Norge.

Norges største klassifikasjonsselskap er DNV, som også er et av verdens største. Andre store selskaper er American Bureau of Shipping (ABS), Lloyd's Register og Bureau Veritas.

## Kilder
* Norges rederiforbund - Ordliste A - Å
Kinesisk te

**Kinesisk te** lages av teblader som har blitt produsert ved metoder fra Kina.

Ifølge populære legender ble te oppdaget av den kinesiske erobreren Shennong i 2737 f.Kr. da et blad fra et *Camilla sinensis*-tre falt ned i vannet erobreren kokte. Selv om mange er skeptiske til denne historien, er det enighet om at te er en viktig del av Kinas historie og kultur. Drikken er ansets som en av de syv nødvendighetene i kinesisk liv, sammen brensel, ris, olje, salt, saus og eddik.

Enkelte forfattere klassifiserer te i fire kategorier: grønn, hvit, svart og oolong. Andre legger til kategorier for rød, te med lukt og komprimerte teer. Samtlige av disse kommer fra varianter av *Camilla sinensis*-planten. Kinesisk blomsterte (花茶), er populær, men ikke ekte te. Mesteparten av det som produseres av kinesisk te blir brukt opp i Kina, og derfor ikke eksportert. Grønn te er den mest populære typen te i Kina.

Innen de største kategoriene av te er det mange forskjellige varianter og individuelle drikker. Enkelte forskere har talt 700 typer, mens andre mener det er over 1000. Enkelte av variantene kommer av forskjeller i Camilla-planten. Den populære Tie Guan Yin (鐵觀音), for eksempel, kommer fra en enkel planteoppdagelse i Anxi (安溪), i provinsen Fujian. Andre tetyper får sine karakteristikker fra lokale planter. Den største faktoren i den store variasjoner kommer av forskjeller i prosesser etter at tebladene har blitt høstet. Hvit og grønn te blir kokt snart etter at de har blitt plukket for å bevare oksideringen, ofte kalt fermertaringen, på grunn av de naturlige enzymene i bladene. Svart og rød te blir ofte fullt oksidert. Andre forskjeller kommer av ulike rekkefølge å behandle teen i.

## Se også
* Te

## Litteratur
* Evans, John C., *Tea in China: The History of China's National Drink.* Contributions to the Study of World History, Number 33. Greenwood Press: New York; Westport, Connecticut; London, 1992. , 
* Forbes, Andrew ; Bently, David (2011). *China's Ancient Tea Horse Road*. Chiang Mai: Cognoscenti Books. ASIN: B005DQV7Q2
Fylkesvei 356 (Nordland)

**Fylkesvei 356 (Fv356) i [[Nordland]]** gikk mellom Røssvoll og Langfjellet i Rana kommune. Veien var 7,7&nbsp;km lang.

2019 ble veien del av fylkesvei 7372.

## Kommuner og knutepunkter

* Saltfjellveien fra Røssvoll mot  Mo i Rana, og mot  Storjord i Saltdal
* Skonseng bru (Ranelva, 112 m)
*Kommunal vei Skonsenghagen til 
* Skonseng bru over jernbane (Nordlandsbanen, 23 m)
*Skonseng
* Plurdalsveien fra Langfjellet mot  Høglia, og til Skardet i Plurdalen

## Referanser


## Eksterne lenker
* Vegvesenets vegkart
Holmen

**Holmen** kan vise til:

;Familienavn
* Holmen (etternavn)

;Lag- og foreninger
* Holmen Idrettsforening, Idrettsforening i Asker 
* Holmen IF Fotball, fotballag i Asker

;Stedsnavn
* Holmen (Asker), et tettsted på Nesbru i Asker
* Holmen (Bergen), et tidligere navn på område ved Bergenhus festning
* Holmen (Drammen), en øy i Drammen der Norges største importhavn for biler ligger
* Holmen (København), stedet der Marinestasjon København, tidligere *Flådestation Holmen*, holder til i København
* Holmen (Oslo), et område i Oslo
* Holmen (Nøtterøy), et sted vest på Nøtterøy i Færder kommune
* Holmen (Stavanger), en tidligere bydel i Stavanger Sentrum
* Holmen (Søgne), gårdsbruk ved Trysfjorden i Søgne
* Holmen kirke (Asker)
* Holmen kirke (Sigdal)
* Holmen leir, nedlagt militærleir i Målselv kommune
* Holmen prestegård, gårdsbruk i Sigdal

;Selskapsnavn
* Holmen (selskap), et svensk skogsindustrikonsern
Wangjing

**Wangjing** (kinesisk: 望京; pinyin: *Wàngjīng*) er et betydelig boligdistrikt i Chaoyang i nordøstlige Beijing, Kina. Navnet «Wangjing» betyr «utsikt over Beijing».

## Koreatown
Wangjing er et subdistrikt som har mange nye, høyreiste boligkvarterer som ble bygget på midten av 1990-tallet og framover. På grunn av det store antallet koreanske innbyggere i Wangjing har subdistriktet fått tilnavnet «Beijings Koreatown» («Koreabyen»). Mer enn 70.000 koreanere bor her.

## Aktiviteter
Wangjing ligger mellom nordøstlige 4. ringveg og nordøstlige 5. ringveg (en ny avkjørsel har blitt bygd), foruten også Jingchengmotorvei og flyplassmotorvegen. Mange busser dekker området, og Beijings undergrunnsbane, CityRail Linje 13, knytter forbindelse til Wangjing fra dets Wangjing Vest-stasjon. CityRail-stasjonen er derimot plassert noe utilgjengelig langt unna Wangjings sentrum, og dette har ført til en eksplosiv forretning av drosjer og motorsykler som frakter beboerne mellom deres hjem og undergrunnsstasjonen i rushtiden. Det er antatt at utvidelsen til flyplassen på Linje 13 vil legge til noen ekstra stoppesteder i Wangjing-området.

Wangjing er også stedet hvor Wangjings teknologipark ligger og har flere kontorer for China Telecom.

## Eksterne lenker

Koreatown Grows in District of Beijing  – Koreatown vokser i Beijings distrikter
Europavei 652

**Europavei 652** går mellom Klagenfurt i Østerrike og Naklo i Slovenia.

Trasé fastlagt av UNECE: Klagenfurt – Loibl Pass – Naklo.

## Knutepunkter
}

|}

## Referanser
Fylkesvei 7376

**Fylkesvei 7376** går mellom Messingsletta og Dunderland i Rana kommune.

Frem til 2019 hadde veien betegnelsen fylkesvei 358 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Burning Japan Live 1999

***Burning Japan Live 1999*** er Arch Enemys første og til nå eneste konsertalbum. Albumet skulle egentlig bare bli utgitt i Japan, men etter press fra fansen ble det utgitt igjen 6. desember 2000 over hele verden.

## Sporliste
# «The Immortal» – 3:48
# «Dark Insanity» – 3:44
# «Dead Inside» – 4:16
# «Diva Satanica» – 4:12
# «Pilgrim» – 4:40
# «Silverwing» – 4:14
# «Beast of Man» – 3:34
# «Tears of the Dead» – 6:11
# «Bridge of Destiny» – 5:27
# «Transmigration Macabre» – 4:13
# «Angelclaw» – 4:28

## Eksterne lenker
*
Burning Bridges

***Burning Bridges*** er Arch Enemys tredje studioalbum, utgitt i 1999.

## Sporliste
# «The Immortal» – 3:43
# «Dead Inside» – 4:13
# «Pilgrim» – 4:33
# «Silverwing» – 4:08
# «Demonic Science» – 5:23
# «Seed of Hate» – 4:09
# «Angelclaw» – 4:06
# «Burning Bridges» – 5:31 
# «Diva Satanica» – 3:46
# «Hydra» – 0:56
# «Scream of Anger» *([[Europe]]*-cover) − 3:46
# «Fields of Desolation '99» – 5:30

## Eksterne lenker
*
Olav Brunborg

**Olav Brunborg** (født 10. mai 1922 i Oslo, død 8. april 1944) var en norsk motstandsmann under den andre verdenskrig.

## Biografi
Brunborg ble født i Oslo og var sønn av Salomon Brunborg og Gudrun Boasson, men familien flyttet senere til Nesbru. Han var bror til Erling Brunborg. Han studerte sosialøkonomi ved Universitetet i Oslo.

Under krigen deltok han i det illegale motstandsarbeidet. Brunborg opprettet den illegale avisen «Gå På», som formidlet nyheter fra London via en hemmelig radio som han hadde gjemt i huset. Olav tok seg over til Bergen på sykkel, men ble rask sporet opp av tyskerne – den 8. juli 1943 ble han arrestert. Han ble satt på enecelle i Møllergata 19 i seks måneder, før han ble sendt til Tyskland. Han kom til leiren Natzweiler, en Nacht und Nebel-leir, hvor han døde i 1944.

## Ettermæle
* Olav Brunborgs vei på Nesbru ble oppkalt etter Olav Brunborg i 1991.
* Brunborg står oppført på Minnestøtten over falne fra Asker som en av mange askerbøringer som ga sitt liv for et fritt Norge.

## Referanser


## Eksterne lenker
* Veier på Billingstad
*  Olav Brunborg - Omtale i Våre falne
Palestinaopprøret (1920)

**Palestinaopprøret i 1920** eller **Nabi Musa-opprøret** var voldelige arabiske demonstrasjoner mot jødene i Jerusalem som da var under britisk styre, og fant sted fra 4. – 7. april 1920. 5 jøder og 4 arabere ble drept, mens 216 jøder og 23 arabere ble skadet. Opprøret var med å legge grunnlaget for etablering av en egen jødisk sikkerhetsorganisasjon i det palestinske mandatområdet.
Siheyuan

**Siheyuan** er en type tradisjonell kinesisk arkitektur som er vanlig i visse nordkinesiske byer, fortrinnsvis Beijing, Folkerepublikken Kinas hovedstad.

En siheyuan består av lave hus i et kvadrat rundt en indre gård. I keisertidens Kina (før den kinesiske revolusjonen i 1911) var det vanlig at en familie og deres tjenere bodde sammen i en siheyuan.

Etter Det kinesiske kommunistpartis maktovertakelse og grunnleggelsen av Folkerepublikken Kina i 1949, ble det innledet en offisiell politikk der man oppfordret folk fra landsbygda til å flytte inn til byen Beijing. Den gamle siheyuan-bebyggelsen ble beholdt, men et stort antall nye bostadshus av varierende kvalitet ble konstruert i og rundt den gamle bebyggelsen, samtidig som man tillot at den gamle bebyggelsen forfalt. Dette har ført til at de siheyuan som finnes i dag, ofte er svært forfalt. Dette gjør det videre ofte vanskelig å avgjøre hva som er de opprinnelige siheyuan-bygningene og hva senere har blitt bygget.

Den dårlige tilstanden som mange siheyuan i dag befinner seg i, vanskeligheten med å bestemme hva som er opprinnelige siheyuan og hva som er påbygginger fra 1950- og 1960-tallet, samt det faktum at mange siheyuan ligger på attraktive områder i det sentrale Beijing, har ført til omfattende rivinger av denne typen tradisjonell kinesisk arkitektur. Byen Beijings arbeide med å forberede Sommer-OL 2008 har ytterligere intensitet rivningsarbeidet. Rivningsarbeidet har vært såpass omfattende at UNESCO, FNs organisasjon for utdannelse, vitenskap og kultur, har kritisert Beijing og truet med å stryke Den forbudte by (tidligere keiserlig palass i det sentrale Beijing) fra FNs verdensarvsliste. 

## Galleri

Fil:Siheyuan model.jpg|Modell av en *siheyuan*
Fil:Wangfudamen.JPG|En typisk port til en siheyuan
Fil:Daozuofang in Mao Dun Guju, Beijing.jpg|Hus ved det som i dag er museum etter Mao Dun
Fil:Hutong Jiemen (Snowyowls).jpg|Siheyuanport

## Se også
* Hutong

## Eksterne lenker
* Beijing Travel: Hutong and Siheyuan in Beijing 
* My Beijing China: Siheyuan in Beijing
Stigmata (album)

***Stigmata*** er Arch Enemys andre studioalbum, utgitt i 1998.

## Sporliste
# «Beast of Man» – 3:36  
# «Stigmata» – 2:12  
# «Sinister Mephisto» – 5:46  
# «Dark of the Sun» – 7:00  
# «Let the Killing Begin» – 5:19  
# «Black Earth» – 6:39
# «Tears of the Dead» – 5:56
# «Vox Stellarum» – 2:08  
# «Bridge of Destiny» – 7:44

## Eksterne lenker
*
The Scarecrow

**The Scarecrow** er det tredje albumet til Tobias Sammets metal-opera prosjekt Avantasia, utgitt i januar 2008.

## Sporliste
#«Twisted Mind» 
#«The Scarecrow» 
#«Shelter From The Rain» 
#«Carry Me Over» 
#«What Kind of Love» 
#«Another Angel Down» 
#«The Toy Master» 
#«Devil In The Belfry» 
#«Cry Just A Little»
#«I Don't Believe In Your Love»
#«Lost In Space»

## Besetning
*Tobias Sammet (Edguy) &ndash; Bass og vokal
*Sascha Paeth (ex-Heavens Gate) &ndash; Gitar
*Eric Singer (KISS, ex-Black Sabbath) &ndash; Trommer
*Roy Khan (Kamelot) &ndash; Vokal
*Jørn Lande (Masterplan) &ndash; Vokal
*Michael Kiske (ex-Helloween) &ndash; Vokal
*Bob Catley (Magnum) &ndash; Vokal
*Henjo Richter (Gamma Ray) &ndash; Gitar
*Kai Hansen (Gamma Ray, ex-Helloween) &ndash; Gitar
*Amanda Somerville &ndash; Vokal
*Alice Cooper &ndash; Vokal
*Oliver Hartmann (At Vance Edguy) &ndash; Gitar
*Rudolf Schenker (Scorpions) &ndash; Gitar

## Eksterne lenker
*
Korea Institute of Science and Technology

**Korea Institute of Science and Technology** (**KIST**) er en nasjonal organisasjon for forskning i Sør-Korea. KIST har bidratt med forskning og utvikling som en del av den sørkoreanske økonomiske utviklingen, særlig på 1970-tallet og 1980-tallet. Organisasjonen har tilsammen 1800 medarbeidere og forskere.

I 1973 etablerte KIST Korea Ocean Research and Development Institute (KORDI). I 1996 etablerte KIST en avdeling i Europa, plassert i Saarbrücken, Tyskland for å arbeide for økt vitenskapelig samarbeid mellom Europa og Sør-Korea. I 2006 etablerte KIST organisasjonen KIST Gangneung Institute for å arbeide med spesialisert industriutvikling i Gangwon-provinsen.  

## Referanser


## Eksterne lenker
*
Flaggstat

**Flaggstat** er den statsbemyndiget som et kommersielt skip (handelsskip) offisielt seiler under. Flaggstaten er styresmakten som har autoritet og ansvaret til å gjennomføre reguleringer over skip og fartøy som er registrert under dets flagg. Det innebærer inspeksjon, sertifisering og utstedelse av sikkerhets- og antiforurensningsdokumenter. Alle sjøfartøy må registreres i en flaggstat og følge dens sikkerhetsregler. I nyere tid har det blitt mer vanlig å registrere skip i «åpne registre» under såkalte bekvemmelighetsflagg, for eksempel i Panama og Caymanøyene, blant annet av skattemotiverte årsaker.

Skip identifiseres først og fremst gjennom et gjennom et nasjonalitetsbevis, men også gjennom kjenningssignal. Beviset, som utstedes av skipsregisterføreren straks skipet er registrert, skal inneholde opplysninger om skipets navn, kjenningssignal, byggested og -år, hjemsted samt eierens navn og adresse.

Bekvemmelighetsflagg er et flagg tilhørende et land som benyttes på skip med eier/eiere fra et annet land. Skipseieren kan på den måten unngå høye skatter i hjemlandet og også gjøre skipsregistreringen enklere. Landet som stiller flagget til disposisjon tar betalt for tjenesten, og i noen mindre land er denne betalingen en betydelig inntektskilde. Bruk av bekvemmelighetsflagg for å unngå internasjonale forpliktelser er en utfordring i arbeidet med få bukt med ulovlig, urapportert og uregulert fiske.

Panama er per 2015 verdens største flaggstat hvor bortimot en fjerdedel av verdens havgående tonnasje er registrert der. Land på andreplass er Liberia.

## Referanser


## Se også
*Skipsregister

## Eksterne lenker
* «Declaration recognising the Right to a Flag of States having no Sea-coast. Barcelona, April 20, 1921» (PDF), *League of Nations Treaty Series*
* Shipping Consultative Committee: Voluntary IMO Member State Audit  (PDF)
* IV. Effective Flag State Control, *Fisheries and Aquaculture Department*
Abdelkader Hachlaf

**Abdelkader Hachlaf** (født 3. juli 1978) er en marokkansk friidrettsutøver som i hovedsak konkurrerer på 3 000 meter hinder. I 2004 ble han utestengt i to år etter en positiv dopingtest.

## Karriere

### Personlige rekorder
* 1500 meter – 3:33.59 min (2001)
* 3000 meter hinder – 8:08.78 min (2006)

## Referanser


## Eksterne lenker
*
Fylkesvei 7476

**Fylkesvei 7476** går mellom Kvitblik og Medås i Fauske kommune.

Frem til 2019 hadde veien betegnelsen fylkesvei 537 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hakkeordensteorien

**Hakkeordensteorien** er en teori innen kapitalstruktur og kapitalfinansiering, som ble utviklet av Stewart C. Myers i 1984. Den presiserer at selskaper prioriterer finansieringskilder ut ifra loven om minst anstrengelse, eller minste motstand. Intern finansiering foretrekkes før ekstern når dette er tilgjengelig, og innen sistnevnte foretrekkes gjeld før aksjekapital. Ifølge teorien vil utstedelse av aksjer dermed være en «siste utvei».
Westlothiana

* *Westlothiana lizziae* 

**Westlothiana** var et lite krypdyr eller krypdyraktig amfibie fra tidlig karbon og regnes som et overgangsform mellom amfibier og krypdyr.

## Funnet
Typeeksemplaret av *Westlothiana lizziae* («firfislen fra West Lothian») ble oppdaget i et steinbrudd i Bathgate i Skottland i 1987, og gitt navn etter distriktet (West Lothian). Det lille skjelettet er fra et dyr på omtrent 20 cm lengde med både amfibietrekk og krypdyrtrekk. Denne blandingen av trekk har gjort at *Westlothiana* vekselvis har blitt plassert som en panserpadde, en reptilomorf (krypdyrenes nærmeste slektninger blant panserpaddene), et urreptiler eller noe midt i mellom.
 
Enkelte foretrekker å plassere dyret som søstergruppe til amniotene eller som en «basal amniot» (dvs. det første dyret som la virkelige egg med skall).

## Bygning og levevis
*Westlothiana* liknet en kortbein firfisle eller en slank salamander og levde i det som den gang var en kullsump for 350 millioner år siden. Der den ble funnet levde den trolig i et område ved en sjø, hvor den krøp rundt i underskogen på jakt etter insekter, edderkoppdyr og andre smådyr. Hodeskallen var av anapsid type, uten åpninger i hodeskallen bak øyet, og med åpning for et pinealøye i skalletaket. Sammen med *[[Casineria]]*, et annet "manglende mellomledd" fra Skottland, er den en av de aller minste krypdyrliknende amfibier som er kjent. Et voksent dyr var ikke mer enn 20 cm langt. Den beskjedne størrelsen har gjort *Westlothiana* til et nøkkelfossil i jakten på de første amniotene, siden amniote egg er antatt å ha utviklet seg hos svært små arter.

Skjelettet viser en underlig blanding av bygningstrekk fra panserpadder og urreptiler. Typiske amfibie-trekk er flate pterygoider (to utløpere av kilebeinet som stikker ned i svelget), små bein og neuralbuer som er vokst sammen med pleurocentrum i ryggraden. Typiske trekk som knytter den til urreptilene omfatter blant annet stort issebein, tenner uten labyrinthodont emalje, kort humerus i forhold til femur, ankelbein som ikke er sammenvokste og en ryggrad der intercentra dominerer. Bakkanten av skalletaket mangler ørehakk. Disse hakkene er rester etter sprøytehullet hos rumpetrollene til tidlieg amfibier, og antyder at *Westlothiana* ikke hadde et akvatisk larvestadie slik amfibier har.

Ruta & al. (2003) har tolket den lange kroppen og de små beina som en mulig tilpasning til å grave, tilsvarende den man kan se hos moderne skinker.

## Referanser

## Eksterne lenker
*
Petroleumskoks

**Petroleumskoks** eller **petrolkoks** er en karbonholdig fast masse som utvinnes som et biprodukt (avfallsprodukt) fra olje; fra koksanlegg ved oljeraffinerier eller andre krakkeprosesser. Petroleumskoks importeres fra USA og brukes i produksjon av silisiumkarbid ved bedrifter i Lillesand og Orkanger. 

Petroleumskoks inneholder ofte uønskede urenheter som svovel, og brenning av dette stoffet gir utslipp som bidrar bl.a. til sur nedbør som igjen kan gi fisketomme innsjøer. 

Annen koks er tradisjonelt blitt utvunnet fra kull.
Black Earth

***Black Earth*** er Arch Enemys debutalbum, utgitt i 1996.

## Sporliste
#  «Bury Me an Angel» – 3:40  
#  «Dark Insanity» – 3:16  
#  «Eureka» – 4:44  
#  «Idolatress» – 4:56  
#  «Cosmic Retribution» – 4:00  
#  «Demoniality» – 1:19  
#  «Transmigration Macabre» – 4:09  
#  «Time Capsule» – 1:09  
#  «Fields of Desolation» – 5:31  
#  «Losing Faith» – 3:16  
#  «The Ides of March» – 1:46  (Iron Maiden-cover)
#  «Aces High» – 4:23  (Iron Maiden-cover)

## Kilder

## Eksterne lenker
*
Nordenskjöldbreen (Sør-Georgia)

**Nordenskjöldbreen** er en isbre på øya Sør-Georgia i Sør-Atlanteren. Isbreen ligger på øyas nordkyst og går ut i Cumberland East Bay. Isbreen ble kartlagt av den svenske antarktisekspedisjonen 1901–03 og oppkalt etter ekspedisjonens leder, Otto Nordenskjöld.

## Referanser
Capesize

**Capesize** er en betegnelse på lasteskip som opprinnelig var for store til å passere gjennom Suezkanalen. For å reise mellom fra Atlanterhavet eller Middelhavet til Stillehavet eller Indiahavet måtte skipene dermed runde hhv. Kapp det gode håp eller Kapp Horn når de skulle frakte varer.

Et capesize-skip er normalt på over 150&nbsp;000 dwt, og omfatter dermed skip i supertankerklassene ULCC og VLCC, samt de største tørrlasteskipene. Betegnelsen brukes derimot som regel for å beskrive tørrlastskip fremfor tankskip.

I dag kan sjøfartøy på denne størrelsen farte gjennom Suezkanalen, så lenge de tilfredsstiller kravene til dypgang (18,91 meter i 2008).
Linda Haglund

**Linda Haglund** (født 15. juni 1956 i Enskede-Årsta-Vantör, død 21. november 2015 i Stockholm) var en svensk friidrettsutøver og olympisk utøver. Fra slutten av 1970- til begynnelsen av 1980-tallet, var hun i verdenseliten på 60 meter, 100 meter og 200 meter.

Haglund døde 21. november 2015 tre uker etter sin ektemann, Houston McTear. Han var en amerikansk sprinter. De var gift fra 1990 og bosatt i Florida før de flyttet til Sverige.

## Karriere
Haglund vant syv svenske mesterskap på 100 meter og fem på 200 meter. Hun tok én gullmedalje og fire sølvmedaljer fra diverse europamesterskap, både utendørs og innendørs. I 1981 vant Haglund ISTAF i Berlin på 100&nbsp;meter med tiden 11.06, da hun slo både Jarmila Kratochvílová (Tsjekkoslovakia) og Evelyn Ashford (USA). På grunn av for sterk medvind (+2,8), ble løpet ikke registrert som svensk rekord.

Haglunds personlige rekorder på 100 meter (11,16) og 200 meter (22,82) er samtidig svenske rekorder, og de eldste svenske rekordene i friidrett for kvinner. I 1981 ble hun utestengt i 18 måneder etter å ha testet positivt på anabole steroider.

## Medaljer fra internasjonale mesterskap
* 1976: gull, 60 meter, Innendørs-EM
* 1978: sølv, 100 meter, EM
* 1978: sølv, 60 meter, Innendørs-EM
* 1980: sølv, 60 meter, Innendørs-EM
* 1981: sølv, 60 meter, Innendørs-EM

## Referanser


## Eksterne lenker
* 
* 
*
Danny Harris

**Danny Lee Harris** (født 7. september 1965 i Torrance) er en tidligere amerikansk 400 meter hekk-løper som vant sølvmedalje både under OL 1984 i Los Angeles og i VM 1987 i Roma. 
I Madrid i 1987 slo han Edwin Moses, ubeseiret på distansen siden 1976. Under VM i Roma samme år revansjerte Edwin Moses tapet, ved å slå Harris med fattige to hundredeler. I 1992 ble han utestengt i fire år etter bruk av kokain, som han også innrømmet å ha brukt.

## Referanser


## Eksterne lenker
* 
* USA Track & Field Bio
Erik Boe

**Erik Magnus Boe** (født 17. april 1943) er en norsk jurist som fra 1986 til 1987 var forbrukerombud i Norge. Han er professor emeritus i offentlig rett innen rettsvitenskap ved Universitetet i Oslo.

Boe ble cand.jur. ved Universitetet i Oslo i 1970 med karakteren 2,28, og ble dr.juris samme sted i 1980 med avhandlingen *Distriktenes utbyggingsfond – En kritisk rettslig/rettssosiologisk studie av DUFs generelle forvaltningsrettslige stilling*. Boe var universitetslektor ved Universitetet i Tromsø fra 1972 til 1976. Han var forbrukerombud, det vil si øverste leder for det nåværende Forbrukertilsynet, fra 1986 til 1987. I 1986 ble han utnevnt til professor i rettsvitenskap ved Universitetet i Oslo.

Boe har hatt forskningsopphold ved University of New South Wales i Sydney i Australia, Columbia University i New York i USA, Stanford University i California i USA, Europauniversitetet i Firenze og Det retsvidenskabelige fakultet ved Københavns universitet.

Hans forskningsområder er alminnelig forvaltningsrett og rettskildelære, men også statsrett og personvern, samt fellestrekk og forbindelser mellom ulike offentligrettslige fag. Boe er også en populær og pedagogisk lærebokforfatter.

## Bibliografi i utvalg

### Bøker

* 1982: *Oppgave- og materialsamling i forvaltningsrett* (1. utg. 1982, 2. utg. 1989, 3. utg, 1995, 5. utg. 2013)
* 1993: *Innføring i juss. Bind 2. Statsrett og forvaltningsrett*
* 1993: *Innføring i juss. Juridisk tenkning og rettskildelære* (1. utgave 1993, 2. utg. 1996, 3. utgave 2010)
* 2005: *Grunnleggende juridisk metode. En introduksjon til rett og rettstenkning* (1. utg. 2005, 4. utg. 2020)
* 2012: *Rettskildelære under debatt* (1. utg. 2012, 2. utg. 2021)
* 2018: *Forsvarlig forvaltning*

## Referanser



## Eksterne lenker
* Boes CV og publikasjonsliste
Skebokvarn

**Skebokvarn** er et svensk tettsted i Flen kommune i Södermanlands län i Södermanland. Fram til 2005 var Nye et tettsted, og hadde da 218 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Orrhammar

**Orrhammar** er en tettbebyggelse i Flen kommune i Södermanlands län i Södermanland i Sverige. Orrhammar er i nord, øst og syd omgitt av innsjøen Orrhammaren. I 2005 var Orrhammar et tettsted med 322 innbyggere, men ble i 2010 ikke lenger regnet som tettsted på grunn av for høy andel fritidshus.

## Referanser
Bettna

**Bettna** er et tettsted i Flen kommune i Södermanlands län i Södermanland i Sverige. I 2010 hadde tettstedet 412 innbyggere.

## Referanser
Salvesen Range

**Salvesen Range** eller **Salvesen Mountains** er en fjellkjede på den sørlige delen av øya Sør-Georgia i Sør-Atlanteren. Mount Carse og Mount Paterson er to av fjellene i fjellkjeden. Høyeste fjelltopp i kjeden er på 2&nbsp;330 moh. 

Fjellkjende ble kartlagt av South Georgia Survey i 1951-52 og oppkalt etter Harold Salvesen.
Brandbu ungdomsskole

**Brandbu ungdomsskole** er en ungdomsskole i Gran kommune, beliggende øst for Brandbu sentrum, ved Rosendalsbanen.

Skolen hadde pr 2021 246 elever. Brandbu ungdomsskole får elever fra de tre barneskolene Brandbu, Fredheim og Moen.

## Eksterne lenker
*
Gran ungdomsskole

**Gran ungdomsskole** er en ungdomsskole i Gran kommune, sørøst for Gran sentrum. 

Skolen hadde pr 2021 240 elever fordelt på ni klasser. Skolen hadde 38 ansatte, derav 25 pedagoger og 10 miljøterapeuter.

Gran ungdomsskole får elever fra fire barneskoler: Trintom, Sanne, Grymyr og Jaren.

## Eksterne lenker
*
King-Crane-kommisjonen

**King-Crane-kommisjonen** var en offisiell kommisjon fra USA som i 1919 ble etablert for å undersøke forholdene i deler av Det osmanske rike. Ved å undersøke hva befolkningen i området mente ville man legge grunnlag for USAs politiske linje med hensyn til oppdelingen av Det osmanske riket. Kommisjonen besøkte Palestina, Syria, Libanon og Anatolia. 

Kommisjonens rapport fikk ingen praktiske konsekvenser da Storbritannia og Frankrike allerede hadde fordelt områdene seg i mellom internt, men er i dag ansett som en interessant kilde med tanke på fremveksten av staten Israel. Kommisjonens rapport viste at det var stor motstand blant den arabiske befolkningen i området mot etableringen av en jødisk stat og at en slik stat eventuelt måtte etableres ved makt, noe kommisjonen frarådet.

## Referanser


## Eksterne lenker

* King-Crane kommisjonens rapport (engelsk)
Borsökna

**Borsökna** er et tettbebygd område i Eskilstuna kommune i Södermanlands län i Södermanland i Sverige. Det ligger ved Borsöknasjön, rundt syv kilometer sørvest for Eskilstuna sentrum.

Tidligere var den vestlige delen av området regnet som et separat tettsted kalt *Västra Borsökna*, som i 2005 hadde 482 innbyggere, men i 2010 var det vokst sammen med tettstedet Eskilstuna og ble regnet som en del av dette.

## Referanser
Nordenskiöldbreen

**Nordenskiöldbreen** er en isbre på Spitsbergen på Svalbard mellom Dickson Land og Bünsow Land. Isbreen går ut i Adolfbukta, innerst i Billefjorden og er 25 km lang og 11 km bred.

Nordenskiöldbreen er oppkalt etter den finlandssvenske geologen Adolf Erik Nordenskiöld (1832–1901).

## Referanser


## Eksterne lenker
*
Accentus

**Accentus** er et fransk vokalensemble, stiftet i 1991 av Laurence Equilbey. De er spesielt kjent for sine *[[a cappella]]*-tolkninger av instrumentalmusikk samt for sine framføringer av samtidsmusikk for kor.

Koret består av 32 sangere, og har opptrådt med flere kjente franske dirigenter og orkestre.

Accentus har gitt ut flere plater med sin musikk, hovedsakelig på Naïve Records.

## Eksterne lenker
*
Yasovarman

**Yasovarman** var en Khmerkonge som regjerte fra 889-910. Noen Khmerlegender vil ha det til at han døde av spedalskhet, men dette er ikke bekreftet. Lolei, Phnom Bakheng, og Østre Baray-reservoaret er monumenter til denne kongens ære, alle plassert i nærheten av Kambodsjas nasjonalskatt Angkor Vat, som ble konstruert senere. Phnom Bakheng var et av tre templer på fjelltopper som ble oppført i Khmerrikets hovedstad Angkor i Yasovarmans regjeringstid, de andre to er Phnom Krom og Phnom Bok.
Gribskovbanen

**Gribskovbanen** er en dansk jernbanestrekning mellom Hillerød og det nordlige Sjælland. Strekningens første avsnitt mellom Hillerød Græsted og ble åpnet i 1880, den siste strekningen mellom Helsinge og Tisvildeleje ble tatt i bruk 1924. 

Strekningen har lokaltrafikk, og drives av Lokalbanen A/S.

## Linjekart

|}

## Kilder
* Lokalbanens kjøreplaner
* Eisenbahn- und Verkehrsatlas von Europa, J. J. Arnd, Leipzig 1897.
Kvicksund

**Kvicksund** er et tettsted i Eskilstuna kommune og Västerås kommune i Södermanslands- og Västmanlands län i landskapene Södermanland og Västmanland i Sverige. I 2010 hadde tettstedet  innbyggere, hvorav 995 i Västerås kommune og 773 i Eskilstuna kommune. 

## Referanser


## Eksterne lenker
*
Hållsta

**Hållsta** er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 823 innbyggere.

## Referanser
Ragnar Berg

**Ragnar Berg** (født 1. oktober 1913 i Horten, død 16. april 1942 i Russland) var en norsk artillerioffiser og frontkjemper under andre verdenskrig.

## Militær utdannelse
Berg var utdannet fra Befalsskolen for Hæren på artillerilinjen på 1930-tallet og gikk deretter på Krigsskolen, med eksamen i 1938. Hans kull på Krigsskolen hadde bare 12 avgangskadetter; av dem ble fire senere offiserer i forskjellige enheter av Waffen-SS på Østfronten.

## NS-medlemskap
Fra 1935 var han medlem av partiet Nasjonal Samling.

## Fronttjeneste og død
Under angrepet på Norge i 1940 kjempet han som norsk løytnant i Artilleriregiment 1 i Østfold, og ble internert i Sverige da 1. divisjon gikk over grensen. Berg ble en av arkitektene bak Norges SS, som ble opprettet i mai 1941.

Da Operasjon Barbarossa ble innledet 22. juni 1941, meldte han seg til Den Norske Legion, som var en avdeling i Waffen-SS. Der ble han beskikket til Legions-Hauptsturmführer, og ble kompanisjef for 4. kompani. Natten til 16. april 1942 ved Urizk på Leningradsfronten ble han drept i strid og etterlatt i ingenmannsland.

## Rekonvalesenthjemmet Ragnar Berg
Ragnar Berg hadde en sterk posisjon i NS- og frontkjempermiljøet i Norge under krigen. Rekonvalesenthjemmet Ragnar Berg, som ble opprettet på Voksenkollen i Oslo under andre verdenskrig som et behandlingssted for sårede frontkjempere fra Waffen-SS og Den Norske Legion, ble oppkalt etter Ragnar Berg. 

## Referanser
Pinealøye

Et **pinealøye** eller **parietaløye** er et enkelt øye hos virveldyr som sitter oppe på skalletaket, mellom issebeina (*Os parietaleae*, derav navnet «parietaløye»). Åpningen til parietaløyet kalles ***foramen parietale***.

## Pinealøye blant virveldyr
Hos de første virveldyrene ser det ut til at et slikt pinealøye har vært vanlig. Vi finner det i dag bare hos en del reptiler, særlig hos broøgler, og hos niøyer. Hos øvrige virveldyr er øyet dekket av skalletaket (hos dem som har), og sitter som en liten kjertel nede mellom hjernehalvdelene: Konglekjertelen. Selv om et ytre øye ikke er vanlig hos moderne virveldyr, har hodeskallen til kjøttfinnefisk, panserpadder, urreptiler og pattedyrliknende krypdyr tydelige og ofte velutviklede åpninger i skalletaket for et ytre pinealøye. Fugler og skjellkrypdyr mangler åpning for pinealøyet, men har så tynn hodeskalle at lys slipper gjennom skalletaket til pinealkjertlen

## Pinealøyets funksjon
Pinealøyet har utviklet seg fra et par med øyne på toppen av hodet hos urtidens bunnlevende panserfisk (placodermer og ostracodermer)
 
Disse trege fiskene kan ha hatt behov for å bli varslet om farer ovenfra. For mer aktive virveldyr som etterhvert dukket opp og etablerte seg som toppredatorer, kan øyet ha mistet denne funksjon og i stedet bare registrert lys/mørke.

Hos de fleste dyr setter lys i gang en kjedereaksjon av enzymer, hormoner og neuroreseptorer som regulerer blant annet dyrets søvnsyklus. Det er mulig at pinealøyet har vært del av dette systemet. Hos de nålevende broøglene som fortsatt har pinealøye, virker signaler fra dette på dyrets døgnrytmer. Signaler fra pinealøyet er også med på å styre reguleringen av kroppsvarme hos kaldblodige dyr. Hos pattedyrenes umiddelbare forfedre forsvant pinealøyet, og pattedyr mangler åpning for pinealøyet i hodeskallen. Øyets indre strukturer eksisterer imidlertid. Denne har en funksjon i regulering av døgnrytmene og får informasjon om lys/mørke fra melanopsinholdige ganglieceller i netthinnen.

## Referanser
Nya Långenäs

**Nya Långenäs** er et tettsted i Härryda kommune i Västra Götalands län i Västergötland i Sverige. I 2010 hadde tettstedet 268 innbyggere.

## Referanser
Peterhof (by)

:*Denne artikkelen er om byen Peterhof. For palasset med samme navn se [[Peterhof]].*

**Peterhof** (russisk: Петерго́ф &ndash; *Petergof* (*Peterhof*, tysk for «Peters hoff»)) er en by i Petrodvortsovyj-distriktet i den føderale byen St. Petersburg i Russland. Den ligger ved sørkysten av Finskebukta, rundt 30&nbsp;km vest for sentrum av St.&nbsp;Petersburg. Innbyggertall: 64&nbsp;791 (folketelling 2002).

Byen har navnet etter palasskomplekset Peterhof, som byen er bygget opp rundt. Peterhof-palasset består av en rekke palasser og et omfattende park- og hageområde. Det ble bygget etter ordre fra Peter den store, og blir av og til kalt «Russlands Versailles». Palasskomplekset inngår i verdensarvstedet St.&nbsp;Petersburg.

Byen er også hjemby for det ene av Statsuniversitetet i St. Petersburgs to campuser. 


Fil:Stariy Peterhof panorama.JPG|Nattbilde av boligområder i Peterhof


## Referanser


## Eksterne lenker
* 
* The Great Peterhof Palace (engelsk)
* Peterhof: Historien om byen og parkene (russisk)
Magnoliaslekten

:*For filmen, se [[Magnolia (film)]]*

se egen seksjon

**Magnolia** er en slekt med om lag 210 arter løvfellende eller eviggrønne trær i magnoliafamilien. De er kjent for sine store, velduftende blomster. Noen arter blomstrer før løvsprett, andre ikke før på forsommeren.

*Magnolia* er eldgamle arter, minst 95 millioner år gamle, og utviklet seg før biene kom. Pollineringen er derfor utviklet til å skje via biller. Et annet arkaisk trekk er at blomsten ikke har separate kronblad (petal) og begerblad (sepal) – den har i stedet noe som har fått navnet *tepal*. Magnolia er føde for bjørnespinneren *[[Hypercompe scribonia]]*.

Det naturlige utbredelsen omfatter Amerika fra sørlige Canada til sørøstlige Brasil, og Øst- og Sørøst-Asia fra Himalaya østover til Japan og sørover til Ny-Guinea og New Britain. I kritt og tertiær vokste slekten over store deler av den nordlige halvkule, for eksempel i Alaska, Grønland, Svalbard og Europa, men utbredelsen skrumpet inn da klimaet ble kaldere.

Noen botanikere, blant annet *Flora of China*, splitter *Magnolia* i opptil 16 slekter. Det vanligste er likevel å samle alle arter i magnoliafamilien, unntatt de to artene av tulipantrær, i én slekt.

Treet har sitt navn etter den franske botanikeren Pierre Magnol.

## Noen kjente arter
* agurkmagnolia (*Magnolia acuminata*)
* *[[Magnolia campbellii]]*
* *[[Magnolia champaca]]*
* *[[Magnolia delavayi]]*
* *[[Magnolia denudata]]*
* *[[Magnolia fraseri]]*
* oksemagnolia (*Magnolia grandiflora*)
* snømagnolia (*Magnolia kobus*)
* *[[Magnolia liliiflora]]*
* hybridmagnolia (*Magnolia × loebneri*)
* storbladmagnolia (*Magnolia macrophylla*)
* *[[Magnolia obovata]]*
* viermagnolia (*Magnolia salicifolia*)
* junimagnolia (*Magnolia sieboldii*)
* stjernemagnolia (*Magnolia stellata*)
* praktmagnolia (*Magnolia × soulangeana*)
* *[[Magnolia virginiana]]*

## Litteratur
* 
* 
* 
* 
* 
* 
* 
* 
* 

## Eksterne lenker
*
Kalvsund

**Kalvsund** er et tettsted i Öckerö kommune i Västra Götalands län i landskapet Bohuslän i Sverige. I 2010 hadde tettstedet 221 innbyggere.

## Referanser
Wehrmacht tjenestemedalje

**Wehrmacht tjenestemedalje** (*Dienstauszeichnung der Wehrmacht*) er en militær utmerkelse fra det tredje rike.

## Historie
Medaljen ble innført 16. mars 1936 og alle i Wehrmacht kunne få medaljen hvis en hadde utført tjeneste for Wehrmacht i fire år eller mer.

## Klasser
* **Wehrmacht tjenestemedalje med ekeløv, 40 år** – *Dienstauszeichnung der W. mit Eichenlaub Sonderklasse, 40  Jahre*
* **Wehrmacht tjenestemedalje 1.klasse, 25 år** – *Dienstauszeichnung der Wehrmacht 1.Klasse, 25 Jahre*
* **Wehrmacht tjenestemedalje 2.klasse, 18 år** – *Dienstauszeichnung der Wehrmacht 2.Klasse, 18 Jahre*
* **Wehrmacht tjenestemedalje 3.klasse, 12 år** – *Dienstauszeichnung der Wehrmacht 3.Klasse, 12 Jahre*
* **Wehrmacht tjenestemedalje 4.klasse, 4 år** – *Dienstauszeichnung der Wehrmacht 4.Klasse, 4 Jahre*

## Design

4. klasse er i matt sølv og har Wehrmacht-ørnen og inskripsjonen «Treue Dienste in der Wehrmacht» (tro tjeneste i Wehrmacht) på advers. På revers har den tallet «4» i senter av en krans av ekeløv. 3. klasse hadde samme design, men i bronse og med tallet «12» på revers. 2. klasse er et malteserkors i sølv med Wehrmacht-ørnen i senter på advers, og tallet «18» på revers. 1. klasse er et malteserkors i gull, det er større enn 2. klasse, og har «25» på revers. Spesialklassen for 40 års tjeneste var samme medalje som 1. klasse, men med ekeløv på medaljebåndet.

Alle har blått medaljebånd, og med de respektive tyske ørner fra den militære gren de tilhørte, Heer, Kriegsmarine eller Luftwaffe.

## Bæring
Kun to medaljer av denne type kunne bæres sammen, 3.-4. klasse, 2.-3. klasse, 1.-4. klasse, og 40 årsmedaljen sammen med 3. klasse. Medaljen kunne bæres alene, i en gruppe, eller som båndstripe til daglig bruk.

## Se også
* Liste over tyske militære utmerkelser 1933-1945
Skogfiol

**Skogfiol** (latin:** ''Viola riviniana'' **) er en art av fiolslekta som vokser i næringsrik jord i skogs- og kystterreng av lauv- og blandingsskog, kulturmark, eng og beitemark over hele Sør-Norge og nord til Tromsø, observert helt opp til 980 moh. Den blomstrer tidlig, allerede i april.mai.

Skogfiol er 5-15 cm høy og har blekt mellomblå til lilla blomster som blomstrer allerede i april.mai i Sør-Norge. Sporen er hvit eller lilla og ikke kløyvet, bladene er lett hjerteformede.

Den beslektede arten engfiol (*Viola canina*) har tynnere blader, dypere blå blomster og gulhvit, kløyvet spore. Den kan krysse seg med skogfiol. 

## Eksterne lenker
* 
*
Volodymyr (Ukraina)

**Volodymyr** (ukrainsk: Володимир, polsk: *Wlodzimierz*) er en by ved elven Bug i oblasten Volyn i det nordvestlige Ukraina. Byen har 38 901 innbyggere (2018) og er administrasjonssenter i distriktet med samme navn.

Volodymyr ligger i det historiske landskapet Volhynia. Byen er første gang nevnt i 988 og var en viktig by i det gamle Kievriket. I 1366 ble byen polsk, og den lå under Polen-Litauen frem til 1795. Byen ble deretter russisk, før den etter Den polsk-sovjetiske krig kom under Polen igjen i 1919. I 1939 ble **Volodymyr-Volynsk** innlemmet i den Ukrainske SSR og Sovjetunionen.

## Referanser


## Eksterne lenker
*
Nordkroken

**Nordkroken** er et tettsted i Vänersborg kommune i Västra Götalands län i landskapet Västergötland i Sverige. Det ligger ved Vänerns bredd straks nord for Vargön. I 2010 hadde tettstedet 423 innbyggere.

## Referanser
Brålanda

**Brålanda** er et tettsted i Vänersborg kommune i Västra Götalands län i landskapet Dalsland i Sverige. Det ligger cirka 20 kilometer nord for Vänersborg. I 2010 hadde tettstedet  innbyggere.

## Referanser
Engfiol

**Engfiol** (latin:** ''Viola canina'' **) er en art av fiolslekta som vokser i myr, eng og beitemark over hele Sør-Norge og nord til Tromsø, observert helt opp til 980 moh. Den blomstrer tidlig, allerede i april.mai.

Engfiol er 5-15 cm høy og skilles fra den nært beslektede skogfiol ved at engfiol har dypere blå kronblad, og gulhvit spore som er noe kløyvet. Artene kan krysse seg med hverandre. Bladene er lett hjerteformede, og mer avlange enn hos skogfiol.

## Eksterne lenker
* 
*
Robert Smith

**Robert Smith** er navnet til flere personer:

* Robert Smith (matematiker) (1689&ndash;1768), engelsk matematiker
* Robert Smith (1757–1842), marineminister, justisminister og utenriksminister i USA
* Robert Angus Smith (1817&ndash;1884), skotsk kjemiker
* Robert Smith (musiker) (født 1959), hovedvokalist i The Cure
Ishavsbyen Fotballklubb

**Ishavsbyen Fotballklubb** (stiftet i 1993) er en fotballklubb fra Kroken i Tromsø. Klubben spiller i 4. divisjon, og spiller hjemmekampene sine på TUIL Arena.

## Tabellen

## Eksterne lenker
*
Fyrstedømmet Polotsk

**Fyrstedømmet Polotsk** var et middelalderfyrstedømme i dagens Belarus. Fyrstedømmet var en del av Kievriket, og bestod fra det niende til det trettende århundre. 

Det er noe uklart når fyrstedømmet først oppstod, det nevnes skriftlig for første gang i Nestorkrøniken og skal ha eksistert i 862. Polotsks storhetstid var under fyrst Vseslav, da Vseslav for en periode ble storfyrste av Kiev. Samtidig ble Polotsk sentrum for handelen mellom Norden og Svartehavet. Det var på denne tiden den mektige St. Sofia-katedralen i Polatsk ble reist, det som sannsynligvis er Belarus’ eldste kirke.

Det gikk nedover med fyrstedømmet etter Vseslavs død, da forskjellige fyrster i lang tid kjempet om kontrollen. Fra ca. år 1200 kom Den tyske orden til Baltikum, og forhindret den lukrative handelen med Skandinavia. Fra vest ble også fyrstedømmet angrepet av hedenske baltiske stammer. Selv om Polotsk unngikk mongolinvasjonen i 1237–1239 ble fyrstedømmet like etterpå en vasallstat av Storfyrstedømmet Litauen. I 1307 ble Polotsk fullstendig innlemmet i Litauen.

## Eksterne lenker
*
Pengeurt

**Pengeurt** (*Thlaspi arvense*) er en flerårig plante med basal bladrosett som tilhører korsblomstfamilien. Den blomstrer i mai med 5 mm brede, hvite blomster. Navnet kommer av de penge-formede skulpene (frøkarene).

Planten blir 15-30 cm høy. Skulpene er adskillig større enn hos **[[vårpengeurt]]** *(Noccaea caerulescens)*. Den trives på enger, kulturmark og i veikanter. 

Pengeurt ble brakt til Europa fra Asia som åkerplante og rykket fram med jordbruket. Bladene har en skarp smak og kan brukes i salater og supper. Oljeinnholdet er 36-40%, så den vil kunne brukes som basis for biodiesel.

I Norge finnes den i hele landet, men sjelden i nord og i indre strøk. Den er kjent i fjellstrøk i Sør-Norge opp til 1.050 moh.
## Eksterne lenker
* 
*
Polatsk

**Polatsk** (belarusisk: По́лацк (По́лацак)), eller **Polotsk** (russisk: По́лоцк), er en by i Belarus. Den ligger i Vitsiebsk voblasts ved elven Vestre Dzvina, og har ca. 79&nbsp;000 innbyggere.

Byen har en lang historie og nevnes i Nestorkrøniken i 862. Polatsk var den viktigste byen i Fyrstedømmet Polotsk i middelalderen. Den første kjente fyrsten av Ragvalod, trolig Ragnvald fra Skandinavia. I Nestorkrøniken nevnes Ragvalod som fyrste som «kom fra den andre siden av havet». Byen og fyrstedømmet var på sitt mektigste i 1044–1101, under styret til Vseslav, også kalt Vseslav den klarsynte, eller Vseslav trollmannen. Under hans styre ble St. Sofia-katedralen oppført (1044–1066), et forsøk på å etterligne Hagia Sofia i Konstantinopel. Vseslavs styre kjennetegnes også som en periode med flere slag med Republikken Novgorod og Kievriket. 

Senere kom Polatsk under Storfyrstedømmet Litauen, før den etter Polens første deling i 1772 ble russisk. Byen ble heretter mindre viktig, men var blant annet åstedet for to slag under Napoleons felttog i Russland i 1812.

## Severdigheter
* St. Sofia-katedralen
* Spasa-Efrasinnewski kvinnekloster
* Bogajawlenski kloster
* St. Antonius av Paduas kirke og fransiskanerklosteret
* Jomfruens beskyttelseskirke

## Referanser


## Eksterne lenker
* 
* Official site of the city of Polack - Официальный сайт города Полоцка
* Polotsk
Stone

**Stone** (engelsk for stein) kan referere til:

* *[[Stone – motorsykkelbandens hevn]]*, amerikansk film
* Stone (vektenhet)
* Stone County (peker)

Personer
* Aaron Stone
* Evan Stone
* Joss Stone
* Mark Stone
* Matt Stone
* Mike Stone
* Oliver Stone
* Philip Stone
* Stone Gossard
* Harlan Fiske Stone
Dvina

**Dvina** er navnet på to elver:

* Vestlige Dvina, også kjent som Daugava, elv som renner gjennom Russland, Belarus og Latvia. 
* Nordre Dvina, elv nordvest i den europeiske delen av Russland.